Kalvastympönen

Kalvastympönen (Hebeloma crustuliniforme, aikaisemmin "kalpea tympönen") on kupera tai laakealakkinen tympöslaji. Sen lakki on 4–8 senttimetriä leveä, tahmea ja väriltään lähes valkoinen tai vaalean nahanruskea. Heltat ovat vaaleat ja tummuvat myöhemmin harmaanruskeiksi. Itiöpöly on ruskeaa ja malto on valkoista. Jalka on valkea ja 3–10 senttimetriä pitkä. Sienen haju muistuttaa retikkaa ja maku on karvas. Kalvastympönen ei ole ruokasieni. Se kasvaa havu- ja lehtimetsissä, puistoissa, pihoilla ja nurmikoilla yleisenä koko Suomessa.
 Kasvuaika on elokuusta lokakuuhun. Laji on luokiteltu Suomessa elinvoimaiseksi.

Lähteet

Aiheesta muualla 
 Laji.fi: Kalvastympösryhmä (Hebeloma crustuliniforme coll.)
 MushroomExpert: Hebeloma crustuliniforme

Tympöset